OzLabs/hebrew-wiki-articles huggingface dataset:
וולף וילהלם פון באודיסין

וולף וילהלם גרף פון באודיסין (בגרמנית: Wolf Wilhelm Friedrich Graf von Baudissin; 26 בספטמבר 1847, סופינהוף ליד קיל – 6 בפברואר 1926, ברלין) היה תאולוג פרוטסטנטי גרמני, מבקר מקרא וחוקר האמונות השמיות הקדומות. רקטור אוניברסיטת ברלין (1912–1913).

באודיסין למד תאולוגיה ומדעי המזרח באוניברסיטאות ברלין, ארלנגן, לייפציג וקיל. את הדוקטורט שלו קיבל באוניברסיטת לייפציג ב-1870. הוא זכה למשרת הוראה ראשונה בלייפציג ובהמשך הרצה באוניברסיטת שטרסבורג, באוניברסיטת מרבורג ובאוניברסיטת ברלין (לפי סדר זה), בברלין שימש רקטור האוניברסיטה בשנים 1912–1913.

באודיסין הושפע מאוד מהתאולוג הלותרני, מראשוני חוקרי מדעי היהדות, פרנץ דליטש. וכן מהמזרחן היינריך פליישר.

==קישורים חיצוניים==

* [https://www.ccel.org/ccel/schaff/encyc02.html?term=Baudissin,%20Wolf%20Wilhelm,%20Graf%20von Baudissin, Wolf Wilhelm, Graf von], באתר הגרסה המקוונת של Schaff–Herzog Encyclopedia of Religious Knowledge 

קטגוריה:תאולוגים נוצרים
קטגוריה:סגל אוניברסיטאות בגרמניה
קטגוריה:בוגרי אוניברסיטאות ומכללות בגרמניה
קטגוריה:גרמנים שנולדו ב-1847
קטגוריה:גרמנים שנפטרו ב-1926
בול סופה

בול סופה הוא אקדח חצי אוטומטי מתוצרת יצרנית הנשק הישראלית בול ארמורי, המבוסס על אקדח ה-CZ 75 הצ'כי.

הסופה הוא האקדח הראשון של בול העשוי כולו מפלדה.<ref></ref> האקדח מגיע בשתי גרסאות: גרסת נשיאה עם כוונת קבועה, וגרסת תחרות עם כוונת קדמית סיב אופטי וכוונת אחורית מתכווננת.

== הערות שוליים ==

קטגוריה:נשק קל ישראלי
קטגוריה:בול ארמורי
פאטיוד

פאטיוד (בהונגרית: Pátyod) הוא כפר קטן במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין מאז המאה ה-10.

==יהודי פאטיוד==
יהודים חיו בפאטיוד במאה ה-18 ובמאה ה-19 ובמקום היה בית קברות יהודי. בשנת 1944 הושמדה הקהילה ונרצחו רוב תושביה בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|27
|580
|-
|1910
|27
|
|-
|1920
|17
|
|-
|1920
|3
|
|-
|1941
|2
|856
|-
|}

==קישורים חיצוניים==

* 

==הערות שוליים==

קטגוריה:קהילות יהודיות שהושמדו בשואה
קטגוריה:הונגריה: כפרים
פיטר קורנליס באוטנס

פיטר קורנליס באוטנס (בהולנדית: Pieter Cornelis Boutens; 20 בפברואר 1870 – 14 במרץ 1943) היה משורר הולנדי, קלאסיציסט ומיסטיקן.

באוטנס החל ללמוד שפות קלאסיות ב-1890 באוניברסיטת אוטרכט והשלים את לימודיו ב-1899 במחקר על סופר הקומדיה היווני אריסטופנס.

הוא נחשב לאחד מגדולי משוררי הולנד באמצע המאה ה-20 לצד הנרייטה רולנד הולסט וי. ה. לאופולד .

באוטנס מת בהאג ב-1943 והוא בן 73 שנים.

==קישורים חיצוניים==

* [https://www.gutenberg.org/author/Boutens,+P.+C. כתביו של פ"ק באוטנס] באתר פרויקט גוטנברג
* [https://openlibrary.org/authors/OL150555A עבודותיו של פ"ק באוטנס] באתר Open Library 
* 
* 

קטגוריה:מיסטיקנים
קטגוריה:משוררים הולנדים
קטגוריה:בוגרי אוניברסיטת אוטרכט
קטגוריה:הולנדים שנולדו ב-1870
קטגוריה:הולנדים שנפטרו ב-1943
קרב ענבתא

ב־21 ביוני 1936, במהלך המרד הערבי הגדול, תקפו חמושים ערבים שיירת יהודים מלווה בחיילים בריטים בארץ ישראל ליד ענבתא שבשומרון. שני חיילים בריטים ו-10 או 11 ערבים נהרגו.

== סקירה כללית ==
שיירה של אוטובוסים אזרחיים של אגד מחיפה לתל אביב נסעה בחסות חיילים בריטיים במהלך המרד הערבי הגדול. היא נתקלה במארב כ-1.5 מייל (2.4 ק"מ) מערבית לענבתא, כאשר כ-60 עד 70 לוחמים ערבים – חלק מכנופיה בשליטת איברהים נסאר – תקפו אותם. סמל הנרי סילס נהרג בתחילת הקרב. הלחימה החלה בשעה 11:00 ונמשכה עד רדת הלילה. תגבורת בריטית הגיעה בהמשך מטולכרם. מאמר ב"גרדיאן" תיאר את המארב כ"לחימה החמורה ביותר מאז החלו הפרעות" של המרד הערבי הגדול.

==תגובות==
הוועד הערבי העליון הפציר בתומכיו להמשיך לאחר הקרב בשביתה הכללית שנמשכה כבר כמה חודשים.

הבריטים הגיבו בשליחת חיילים בריטים למערה אליה נגרר סילס. שם תפסו הבריטים שני חמושים ופוצצו את המערה באמצעות דינמיט.

==הערות שוליים==

קטגוריה:המרד הערבי הגדול
קטגוריה:1936 בארץ ישראל
דירק באוטס

דירק באוטס (לעיתים: דיריק; בהולנדית: Dirk Bouts; נולד בערך ב-1415, הארלם – 6 במאי 1475, לוון) היה צייר הולנדי מוקדם, מראשוני האסכולה ההולנדית.

באוטס למד אצל רוחיר ואן דר ויידן ועבודתו הושפעה הן מוואן דר ויידן והן מיאן ואן אייק. הוא חי ופעל בעיר לוון, לכל המאוחר משנת 1457 ועד מותו בשנת 1475.

הוא נמנה בין הציירים הצפוניים הראשונים שהשתמשו בנקודת מגוז בודדת בציוריהם.

==קישורים חיצוניים==

* [http://www.artcyclopedia.com/artists/bouts_the_elder_dieric.html דירק באוטס], באתר ArtCyclopedia
* 

קטגוריה:ציירים הולנדים
קטגוריה:נפטרים ב-1475
תראקיה הצפונית

תראקיה הצפונית היא החלק של [[תראקיה בתוך בולגריה]]
תראקיה הצפונית (בבולגרית: Severna Trakiya, בניגוד לתראקיה המערבית ולתראקיה המזרחית מדרום), המכונה גם תראקיה הבולגרית, מהווה את החלק הצפוני והגדול ביותר באזור ההיסטורי של תראקיה. הוא ממוקם בדרום בולגריה וכולל את השטח מדרום להרי הבלקן וממזרח לנהר המסטה, הגובל ביוון וטורקיה בדרום והים השחור במזרח. הוא מקיף את סרדנה גורה, המישור התראקי העליון ו-90% מרכס הרודופי. האקלים נע בין יבשתי ליבשתי מעבר והררי. הטמפרטורה הגבוהה ביותר שנרשמה בבולגריה התרחשה באזור: 45.2° בסדובו בשנת 1916. הנהרות העיקריים של האזור הם מריצה ויובליו. הערים הבולטות כוללות את פלובדיב, בורגס, סטארה זאגורה, סליבן, חאסקובו, ימבול, פאזארדז'יק, אסנובגראד, קרדז'אלי, דימיטרובגראד, קאזאנלק וסמוליאן. תראקיה הצפונית משתרעת על שטח של 42,073 קמ"ר.

האימפריה העות'מאנית יצרה את הפרובינציה האוטונומית של רומליה המזרחית בתראקיה הצפונית בשנת 1878. האזור סופח על ידי נסיכות בולגריה בשנת 1885. <ref>[https://books.google.com/books?id=u9Lq_8Ozf5cC&pg=PA1518&dq=northern+thrace++rumelia&hl=bg&ei=xIvvTK3jOIzvsgbt24z_Cg&sa=X&oi=book_result&ct=result&resnum=4&ved=0CDUQ6AEwAw#v=onepage&q=northern%20thrace%20%20rumelia&f=false Encyclopedia of the Stateless Nations: L-R, James Minahan, Greenwood Publishing Group, 2002], , p. 1518.</ref>

== הערות שוליים ==

קטגוריה:בולגריה: גאוגרפיה
המלכה שושנה

המלכה שושנה הוא סרט תיעודי ישראלי של קובי פרג' ומוריס בן מיור אודות חייה של הזמרת שושנה דמארי. הסרט זכה לשבחים מהמבקרים, ונבחר להיות סרט הפתיחה של פסטיבל דוקאביב. הסרט יצא לאקרנים ביולי 2021 ושודר בערוץ HOT8 באותה השנה. הסרט חשף לראשונה את סיפורה האישי הדרמטי של דמארי, וכן את סיפורם של בתה, נאווה בושמי ובעלה שלמה בושמי. במסגרת הסרט הוציא המוזיקאי עידן רייכל את השיר האחרון של דמארי, "ספרי תמה תמימה", אחרי ששמר את ההקלטה הנדירה אצלו במשך 15 שנים.

== תחקיר ==
היוצרים קובי פרג', מוריס בן-מיור ושאולי מלמד קיבלו גישה נדירה לעזבונה הפרטי של שושנה דמארי. הסרט מתעד את החיפוש בתוך חפציה ותכולת ביתה, שהיו שמורים במחסן הרחק מעין הציבור. גם שמלותיה ועגיליה נמצאו בין החפצים, והסרט אף מכיל קטעים מתוך יומנים ומכתבים של שושנה ובני משפחתה שנמצאו שם. בהמשך לסרט מתוכננת להפתח במוזיאון ראשון לציון תערוכה מעזבונה של דמארי.

== פסקול ==
הסרט בולט בפסקול יוצא דופן, שנכתב על ידי יונתן בר גיורא והוקלט על ידי התזמורת הסימפונית ירושלים בניצוחו של שמואל אלבז. שישים נגנים ביצעו את המוזיקה ההוליוודית שכתב בר גיורא, מי שזכה בפרס המוזיקה על סרטם הקודם של פרג' ובן-מיור "להאיר את יוסי" מטעם פרסי הקולנוע הדוקומנטרי הישראלי. במהלך העבודה על הפסקול חבר בר גיורא אל עידן רייכל, שהסרט מתעמק בעבודתו המשותפת עם דמארי, כדי להוציא מחדש את השיר האחרון של שושנה דמארי. השיר, ששמו "ספרי תמה תמימה" הוא שיר עם תימני עתיק, שעידן הקליט את שושנה מבצעת ב-2005 במסגרת ההקלטות לאלבומו המצליח "ממעמקים". ההקלטה לא נכנסה לאלבום, ורייכל שמר אותה אצלו במשך 15 שנים. בעקבות העבודה על הסרט, יזם רייכל את ההוצאה המחודשת של השיר, בעיבוד והפקה מוזיקלית של יונתן בר גיורא, ובהשתתפות התזמורת הסימפונית ירושלים.השיר זכה להשמעות רבות בתחנות הרדיו השונות ובפלטפורמות הדיגיטליות.

== ביקורות ==
הסרט יצא בפסטיבל דוקאביב 2021, ונבחר להיות סרט הפתיחה של הפסטיבל. עם יציאתו זכה הסרט לשבחים מהמבקרים ונחשב לאחד הסרטים התיעודיים המדוברים של הפסטיבל. במגזין פורטפוליו כתבה המבקרת מרלין וניג על הסרט "הבחירות האומנותיות מדויקות ומצליחות לגבש מסמך זהות ייחודי הפורש ביוגרפיה מרתקת מהיבטי חייה הפחות מוכרים". המבקר יאיר רווה שיבח את הסרט וכתב "מצאתי את עצמי משתנק מדמעות והתרגשות מסיפורה של שושנה דמארי". גם נדב מנוחין מבקר הקולנוע של וואלה כתב: "בשנים האחרונות נעשו כמה וכמה פרויקטים תיעודיים על אייקונים מוזיקליים בישראל, ו"המלכה שושנה" המצוין הוא אחד השלמים שבהם".

== הפקה ==
* הפקה: סטודיו בן-מיור & פרג'
* בימוי: קובי פרג', מוריס בן-מיור
* תסריט: שאולי מלמד, מוריס בן-מיור, קובי פרג'
* עריכה: מוריס בן-מיור, שאולי מלמד
* צילום: רועי פרג'
* עיצוב אומנותי: גיגי אופיר
* מוזיקה מקורית: יונתן בר -גיורא
* מפיקה אחראית: עופרי בר-אילן
* תחקיר: שאולי מלמד, קובי פרג', מוריס בן-מיור

==קישורים חיצוניים==
 בארכיון האינטרנט
* 
* [https://www.youtube.com/watch?v=CaVMSHlFGXE הטריילר הרשמי של הסרט]
* [https://www.youtube.com/watch?v=gIeCp3_Pdi0 ספרי תמה תמימה - עידן רייכל ושושנה דמארי]
* [https://www.youtube.com/watch?v=1ZqRCl524Sc נעימת הנושא של הסרט בביצוע התזמורת הסימפונית ירושלים]
* [https://open.spotify.com/album/0ISQOwRYLU2NrxcGBjNqGk אלבום פסקול הסרט], הכולל מוזיקה מקורית שהלחין יונתן בר גיורא, בביצוע התזמורת הסימפונית ירושלים, וכן ביצועים נדירים של שושנה דמארי ללהיטי עבר שלה.

קטגוריה:סרטי 2021
קטגוריה:סרטים תיעודיים ישראליים
קטגוריה:סרטים תיעודיים על זמרות
קטגוריה:סרטים ישראליים משנת 2021
דוד באומגרט

דוד בַּאוּמְגַרְט (20 באפריל 1890, ארפורט – 21 ביולי 1963) היה פילוסוף יהודי-גרמני.

== ביוגרפיה ==
עבודתו בראשית המאה ה-20 התמקדה בתחום ההיסטוריה של הפילוסופיה. הוא שימש פרופסור לפילוסופיה באוניברסיטת ברלין. בעקבות עליית הנאצים לשלטון בגרמניה, בשנת 1935 הוא עבר לבריטניה ובשנת 1939 לארצות הברית.

באחרית ימיו חי ופעל בארצות הברית, והיה יועץ לפילוסופיה לספריית הקונגרס.

הגותו הפילוסופית נחקרה רבות: מכון ליאו בק, שברשותו אוסף כתבי היד של באומגרט, מציע מלגה לסטודנטים ההוגים בעבודתו ומרחיבים אותה.

הוא נפטר בלונג ביץ', ניו יורק.

ב-1965, שנתיים לאחר מותו, התפרסמה רטרוספקטיבה פרי עטו, "מבט לאחור על קריירה באוניברסיטה גרמנית" ("Looking Back on a German University Career"), על שנותיו באוניברסיטת ברלין.

==עבודותיו העיקריות==
<div class="mw-content-ltr">
*Franz v. Baader und die philosophische Romantik, 1927.
*Der Kampf um den Lebenssinn unter Vorläufern der modernen Ethik, 1933.
*Bentham and the Ethica of Today, 1952.
*Great Western Mystics and their Lasting Significance, 1961.
*Die abendländische Mystik, 1963.
</div>

==קישורים חיצוניים==
* [https://archives.cjh.org//repositories/5/resources/11080 David Baumgardt Collection] באתר מכון ליאו בק
* [https://www.encyclopedia.com/religion/encyclopedias-almanacs-transcripts-and-maps/baumgardt-david קורות חיים]
* 
* 

קטגוריה:פילוסופים יהודים גרמנים
קטגוריה:גרמנים שנולדו ב-1890
קטגוריה:גרמנים שנפטרו ב-1963
ISO/IEC 15288

ISO/IEC 15288 (או ISO/IEC/IEEE 15288) הוא תקן טכני בהנדסת מערכות, המכסה תהליכים ושלבי מחזור חיים של מערכת, שפותח על ידי הארגון הבינלאומי לתקינה (ISO) והנציבות הבינלאומית לאלקטרוטכניקה (IEC). התכנון לתקן ISO/IEC 15288:2002(E) החל בשנת 1994 כאשר התברר הצורך במסגרת משותפת של הנדסת מערכות. התקן המקובל בעבר MIL-STD-499A (1974) בוטל לאחר שמיזכר של מזכיר ההגנה של ארצות הברית (SECDEF) אסר את השימוש ברוב התקנים הצבאיים של ארצות הברית ללא יוצא מן הכלל. המהדורה הראשונה יצאה ב-1 בנובמבר 2002. סטיוארט ארנולד היה העורך והרולד לוסון היה האדריכל של התקן.<ref>[http://www.incose.org/?attach_external_tab&217&3&50&50&784&530&1&0&1&1&0&0&IE Systems Engineering – Guide for ISO/IEC 15288 (System Life Cycle Processes)]</ref> בשנת 2004 אומץ תקן זה על ידי IEEE בשם IEEE 15288. התקן ISO/IEC 15288 עודכן ב-1 בפברואר 2008 ושוב ב-15 במאי 2015.<ref>[http://www.iso.org/iso/home/store/catalogue_tc/catalogue_detail.htm?csnumber=63711 ISO/IEC/IEEE 15288:2015 Systems and software engineering -- System life cycle processes]</ref>

ISO/IEC 15288 מנוהל על ידי קבוצת ISO/IEC JTC1/SC7, שהיא ועדת ISO האחראית על פיתוח תקני ISO בתחום הנדסת תוכנה ומערכות. ISO/IEC 15288 הוא חלק ממערך התקנים המשולב של SC 7, כאשר תקנים אחרים בתחום זה כוללים:
* ISO/IEC TR 15504 העוסק ביכולת
* ISO/IEC 12207 ו-ISO/IEC 15288 העוסקים במחזור החיים
* ISO 9001 ו-ISO 90003 העוסקים באיכות

== היסטוריה ==
* ISO/IEC 15288:2015
* עדכון: ISO/IEC 15288:2008 (בהרמוניה עם ISO/IEC 12207:2008)
* עדכון: ISO/IEC 15288:2002 (מהדורה ראשונה)

== תהליכים ==
התקן מגדיר תהליכים המחולקים לארבע קטגוריות:
* טכני
* פרויקט
* הסכם
* חברה\עסק

כל תהליך מוגדר על ידי מטרה, תוצאות ופעילויות. ISO 15288 כולל 25 תהליכים עם 123 תוצאות הנגזרות מ-403 פעילויות.<ref>[http://www.incose.se/old/images/Roedler%20Abstract%20ISO%20IEC%2015288.pdf What is ISO/IEC 15288 and Why Should I Care?]</ref>

# סעיף 6.4.1 – תהליך ניתוח עסק או שליחות
# סעיף 6.4.2 – תהליך הגדרת הצרכים והדרישות של בעלי העניין
# סעיף 6.4.3 – תהליך הגדרת דרישות המערכת
# סעיף 6.4.4 – תהליך הגדרה אדריכלי
# סעיף 6.4.5 – תהליך הגדרת התכנון
# סעיף 6.4.6 – תהליך ניתוח מערכות
# סעיף 6.4.7 – תהליך היישום
# סעיף 6.4.8 – תהליך אינטגרציה
# סעיף 6.4.9 – תהליך אימות
# סעיף 6.4.10 – תהליך מעבר
# סעיף 6.4.11 – תהליך אימות
# סעיף 6.4.12 – תהליך המבצע
# סעיף 6.4.13 – תהליך תחזוקה
# סעיף 6.4.14 – תהליך סילוק

שלבי מחזור חיים לדוגמה המתוארים במסמך הם: תפיסה, פיתוח, ייצור, ניצול, תמיכה ופרישה. עם זאת, שלבים אלה אינם נורמטיביים; התקן מגדיר תהליכים ולא שלבים.

== ראו גם ==
* CMMI
* ISO/IEC 12207

== הערות שוליים ==

קטגוריה:תקני ISO/IEC
קטגוריה:הנדסת מערכות
קטגוריה:תקני IEEE
ברבי מעצבת שיער

ברבי מעצבת שיער (באנגלית :Barbie Magic Hair Styler) הוא משחק מחשב לילדים, שפותח על ידי חברת "Engineering Animation" ויצא לאור על ידי מאטל.

במשחק ניתן לעצב את שיערן של ברבי, קירה, קריסטי ותרזה על ידי בחירת תסרוקות ואביזרים שונים. כמו כן ניתן גם לבחור להן סוגי איפור שונים.

במשחק ניתן להתאים לדמויות גם תכשיטים שונים. בסוף תהליך העיצוב ניתן לבחור לאיזה אירוע (למשל, חתונה) תלך הדמות והיא מופיעה בסרטון המציג את הדמות באירוע עם העיצוב של המשתמש.

במשחק, ברבי מדובבת על ידי כריס אנתוני.

משחק זה התפרסם גם בישראל בדיבוב מלא לעברית.<ref>https://youtu.be/_VE1KPm9KK4</ref>

==קישורים חיצוניים==
<div class="mw-content-ltr">
*
*
</div>
== הערות שוליים ==

קטגוריה:ברבי
קטגוריה:משחקי וידאו משנת 1997
מאיר אהרנסון

מאיר אהרנסון (ה'תרל"ב, 1872, קרוצ'ה, פלך מוהילב – ליל כ"ו בתשרי ה'תרצ"ו, 22 באוקטובר 1935) היה איש עסקים, פובליציסט ופעיל ציוני בחרקוב, לאחר המהפכה הבולשביקית פעל בקובנה ובברלין ובשנותיו האחרונות בארץ ישראל.

==קורות חיים==
נולד בקרוצ'ה , בפלך מוהילב שברוסיה הלבנה, לרב יעקב אהרונסון, חסיד חב"ד שהיה רב העיירה. אחיו היה הרב שלמה אהרונסון, לימים רבה של תל אביב. בצעירותו למד תורה אצל אביו. הוא נמשך לתנועת חיבת ציון והיה פעיל מרכזי בתנועה הציונית באודסה. בתקופת אודסה היה ממקורבי לילינבלום.

בהמשך השתקע בחרקוב, התפרנס מסחר בעצים והיה אחד מעסקני הציבור הציוניים החשובים בעיר. ב-1902 היה ציר בוועידת מינסק, ב-1917 התמנה כיו"ר ההסתדרות הציונית וועד הקהילה בחרקוב, ושימש כיושב ראש "תרבות" בעיר.

בתקופת המהפכה הבולשביקית נאסר בשל פעילותו הציונית, עם שחרורו נמלט מתחומי רוסיה ועשה שנים אחדות בקובנה ובברלין.

ב-1924 עלה לארץ ישראל והתיישב בתל אביב. הוא פרסם מאמרי פובליציסטיקה בעיתון "הארץ". כן היה חבר ועד בית הכנסת הגדול.

אהרנסון נפטר מסיבוך של סרטן החלחולת בבית החולים הדסה בתל אביב כחצי שנה לאחר פטירת אחיו, הרב שלמה אהרנסון שהיה רבה הראשי של תל אביב. הוא נקבר לצד אחיו בבית הקברות הישן בתל אביב.

==לקריאה נוספת==
* 'אהרונסון, מאיר', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 518. 
* ר' מאיר אהרנסון ז"ל, הארץ, 23 באוקטובר 1935, עמ' 1

==הערות שוליים==

קטגוריה:חרקוב: אישים
קטגוריה:חובבי ציון
קטגוריה:פעילים ציונים באוקראינה
קטגוריה:אנשי עסקים יהודים אוקראינים
קטגוריה:אנשי העלייה הרביעית
קטגוריה:תל אביב-יפו: אישים
קטגוריה:אנשי עסקים ביישוב
קטגוריה:פובליציסטים ביישוב
קטגוריה:יהודים בלארוסים
קטגוריה:אישים הקבורים בבית הקברות טרומפלדור
קטגוריה:ארץ-ישראלים שנולדו ב-1872
קטגוריה:ארץ-ישראלים שנפטרו ב-1935
שבח קנביל

שבח קנביל (בכתיב יידי - קנעביל; כ"א בשבט ה'תרכ"ג, 10 בפברואר 1863 – ו' בתשרי ה'תרצ"ט, 1 באוקטובר 1938) היה ביוגרף ועיתונאי, מחבר הספרים "תולדות גדולי הוראה" ו"גרם המעלות".

==ביוגרפיה==
נולד ברוז'ניאטיב, לרבי אליעזר ליפמן קנביל אב"ד בריזדוביץ' ורוז'ניאטיב שבגליציה ולרבקה טעמריל בת הרב מרדכי היילפרין, ביום הבר מצווה שלו אביו נפטר, לאחר שנה אמו עברה יחד איתו לברודי. אמו המלומדת שכרה לו מלמדים, ולמד שם בקלויז המקומי, קנביל למד גם אצל רבי אברהם בנימין קלוגר.

בהגיע לפרקו נשא לאשה את פריידא בת רבי יעקב ליכטמאן מטיסמניץ. והתפרנס כמנהל חשבונות בבנק. בשנת תרע"ד נמלט מאימת הרוסים וגר בפרוסניץ ואחר כך בווינה.

בטיסמניץ הוציא לאור דו-שבועון ביידיש בשם "יידישעס פאמיליען-בלאט". כמו כן כתב בעיתון מחזיקי הדת תחת השם "שק"ל".

מאשתו פריידא שנפטרה כ"ז אייר תש"א נולדו לו שלושה בנים ושתי בנות, א. מרים, נספתה בשואה עם בעלה ישראל לוסטיג, יחד עם בניהם חיים וליפא וחנה, ב. ברכה, אשת הסופר יהודה יצחק מיילן. (כונה י. י. מילין). נפטרה בה' כסלו תשל"ג, ג. יעקב נפטר באמריקה בכ"ח באלול תשכ"ז, ד. יהודה לייביש, נפטר באנגליה, לונדון, בה' כסליו תשכ"ח, ה. חיים נפטר באנגליה, בי"ד בתמוז תשל"א.

== חיבוריו ==
* 
* [https://www.hebrewbooks.org/2713 תולדות גדולי הוראה] תולדותם של עשרה מגדולי הפוסקים, בצירוף 141 ביוגרפיות קצרות על עוד פוסקים, ניו יורק תשט"ו
* 
החל לכתוב חיבור על תפילת הקדיש אך לא הספיק לסיימו.

בשנת ה'תרצ"ו הוציא לאור את חיבורו של אביו שו"ת וחידושי מהרא"ל.<ref></ref>

ארכיונו מופקד בספרייה הלאומית.

==קישורים חיצוניים==
* [https://isheiisrael.wordpress.com/2017/11/30/רבי-אליעזר-ליפמן-קנביל/ תולדות אביו רבי אליעזר ליפמן קנביל] באתר אשי ישראל.
* 
*[https://www.hebrewbooks.org/pdfpager.aspx?req=462&st=&pgnum=9 תולדותיו] כפי שכתב בהקדמה לספרו של אביו שו"ת וחידושי מהרא"ל
*
*
*
* 

==הערות שוליים==

קטגוריה:עיתונאים יהודים פולנים
קטגוריה:יהודים גליציאנים
קטגוריה:ילידי 1863
קטגוריה:נפטרים ב-1938
לישווי

לִישְׁוֵוי (בסינית: 澧水; בפין-יין: lǐshuǐ) הוא נהר במחוז חונאן שב, אחד מארבעת היובל<nowiki/>ים הגדולים ביותר של נהר היאנגצה במחוז חונאן.

לנהר שלושה מקורות. המקור הצפוני מתחיל בג'אנגג'יאג'יה, ואילו האמצעי והדרומי מתחילים ביונגשון.<ref name=":0"></ref>

אורכו הכולל 388 קילומטרים.

הנהר נשפך לאגם דונגטינג.

== ערים ומקומות לאורך הנהר ==
* ג'ינשי<ref name=":0" />
* שימן<ref name=":0" />
* לי<ref name=":0" />
* קילי<ref name=":0" />
* ג'אנגג'יאג'יה<ref name=":0" />

== הערות שוליים ==

קטגוריה:חונאן
קטגוריה:סין: נהרות
הבחירות הכלליות בהאיטי 2022

הבחירות הכלליות בהאיטי אמורות להתקיים בתחילת 2022.<ref name=":4"></ref> הבחירות יתקיימו לצד משאל עם חוקתי.<ref></ref><ref name=":0"></ref><ref name=":1"></ref>

הבחירות לפרלמנט היו אמורות להתקיים בהאיטי ב-27 באוקטובר 2019, אך נדחו ל-26 בספטמבר 2021,<ref name=":0" /><ref name=":1" /> ולאחר מכן נדחו שוב ל-7 בנובמבר. הסיבה לדחייה לא נאמרה.<ref name=":2"></ref> ב-27 בספטמבר 2021 פירק ראש הממשלה, אריאל אנרי, את מועצת הבחירות, ועקב כך, נדחו הבחירות לתאריך לא ידוע.<ref name=":3"></ref>

על הבחירות תפקח מועצת הבחירות הזמנית (CEP), והן תערכנה בשיטת שני הסבבים, כאשר סבב שני מתקיים אם אף מועמד לא יקבל רוב מוחלט מהקולות בסיבוב הראשון.

הזוכה בבחירות לנשיאות בנובמבר 2016, ז'ובנל מואיז, נכנס לתפקידו ב-7 בפברואר 2017 והיה אמור לכהן עד 7 בפברואר 2022, אך הוא נרצח ב-7 ביולי 2021.<ref></ref>

ב-8 ביולי, הודיעה לשכתו של ראש הממשלה הזמני, קלוד ז'וזף, כי אף על פי ההתנקשות, הבחירות עדיין יתקיימו במועד שנקבע על ידי מועצת הבחירות הזמנית. לאחר מספר שבועות נדחו הבחירות שוב,<ref name=":2" /> ובספטמבר נדחו הבחירות לתחילת 2022.<ref name=":4" /><ref name=":3" />

== מערכת הבחירות ==

נשיא האיטי נבחר באמצעות המערכת הדו-סיבובית, כאשר סבב שני מתקיים אם אף מועמד לא זוכה ברוב הקולות בסבב הראשון.

119 חברי לשכת הצירים נבחרים בבחירות לתקופות של ארבע שנים, תוך שימוש במערכת דו-סיבובית, אך שונה במעט.

שליש מהסנאט בן 30 החברים נבחרים אחת לשנתיים והשאר נבחרים לכהונה של שש שנים.

== הערות שוליים ==

קטגוריה:האיטי: פוליטיקה
קטגוריה:אירועים עתידיים: פוליטיקה
האיטי
אאודי RS7

אאודי RS7 ספורטבק (באנגלית: Audi RS7 Sportback) היא מכונית ספורט במרכב קופה, בעלת חמישה מקומות ישיבה, שמיוצרת על ידי אאודי ספורט משנת 2013. היא הוצגה בתערוכת הרכב של דטרויט בינואר 2013<ref></ref>, והגיעה לישראל בפברואר 2015<ref></ref>.

היא מהווה כגרסת "הביצועים הגבוהים" לאאודי A7.

== דור ראשון ==
הדור הראשון הוצג בתערוכת הרכב הבינלאומית של דטרויט בינואר 2013<ref></ref>.

הדור הראשון כלל מנוע בנזין V8 צילינדרים בנפח 4.0 ליטר טווין טורבו המספק כ-560 כ"ס בין 5,700 ל-6,700 סל"ד ומומנט מרבי של 71.3 קג"מ בין 1,750 ל-5,500 סל"ד. תיבת הילוכים אוטומטית בעלת שמונה הילוכים. התאוצה מ-0 ל-100 קמ"ש אורכת 3.9 שניות והמהירות מוגבלת אלקטרונית ל-250 קמ"ש או 280 קמ"ש עם חבילת 'דיינמיק' או 305 קמ"ש עם חבילת 'דיינמיק פלוס'. צריכת הדלק המשולבת עומדת על 10.2 ק"מ לליטר.

=== מתיחת פנים שנת 2014 ===
ביוני 2014 הציגה אאודי מתיחת פנים ל-RS7<ref></ref>, שכללה עיצוב חדש לפגוש הקדמי והוספת תאורת לד כסטנדרט. המנוע נותר ללא שינוי.

=== אאודי RS7 פלוס ===
באוקטובר 2015 הציגה אאודי את הגרסה החזקה ביותר של ה-RS7<ref></ref>, הכוללת את אותו מנוע אך כאן הוא מספק כ-605 כ"ס בין 6,100-6,800 סל"ד. התאוצה מ-0 ל-100 קמ"ש אורכת 3.7 שניות במקום 3.9 שניות, צריכת הדלק המשולבת עומדת על 10.5 ק"מ לליטר. שאר הנתונים נותרו ללא שינוי.

== דור שני ==
הדור השני הוצג בתערוכת הרכב הבינלאומית של פרנקפורט בספטמבר 2019<ref></ref>. הדור השני כולל עיצוב ספורטיבי יותר מהדור הקודם.

הדור השני כולל מנוע בנזין V8 צילינדרים בנפח 4.0 ליטר טווין טורבו המספק כ-600 כ"ס בין 6,000 ל-6,250 סל"ד ומומנט מרבי של 81.6 קג"מ בין 2,050 ל-4,500 סל"ד. למנוע מחובר מערכת מיקרו-היברידית המסייעת בצריכת הדלק. תיבת הילוכים אוטומטית בעלת שמונה הילוכים. התאוצה מ-0 ל-100 קמ"ש אורכת 3.6 שניות והמהירות מוגבלת אלקטרונית ל-250 קמ"ש או 280 קמ"ש עם חבילת 'דיינמיק' או 306 קמ"ש עם חבילת 'דיינמיק פלוס'. צריכת הדלק המשולבת עומדת על 11.5 ק"מ לליטר.

=== חבילת "חצי יובל" ===
בדצמבר 2019 הציגה אאודי ספורט את חבילת "חצי יובל"<ref></ref>, בכדי לציין 25 שנה של אאודי RS, החבילה הזאת מציגה את הדגמים בצבע כחול כמו האאודי RS הראשונה, אאודי RS2 אוונט, וסמל של 25 שמוטבע על שטיחי הרצפה.

== גלריה ==
<gallery widths="220" heights="135">
קובץ:2014 Audi RS7.jpg|דור ראשון
קובץ:Audi RS7 Sportback - przód (MSP16).jpg|מתיחת פנים שנת 2014
קובץ:Audi RS7 C8 IMG 2068.jpg|דור שני
</gallery>

==ראו גם==

* אאודי RS6
* אאודי RS5

== קישורים חיצוניים ==

== הערות שוליים ==

RS7
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים בגרמניה
אהבה זאת לא היתה

אהבה זאת לא הייתה (Love It Was Not) הוא סרט תיעודי המתאר את סיפור מערכת היחסים של הלנה ציטרון, אסירה צעירה באושוויץ, ופרנץ וונש, סמל אס.אס. המתאהב בה ובקולה המהפנט. שלושים שנה לאחר ההתרחשויות במחנה, הלנה מוזמנת לווינה להעיד במשפט נגדו ועומדת מול הדילמה אם לסייע לנאצי הברוטלי שהציל את חייה ואת חיי אחותה. הסרט זכה בפרס פסטיבל דוקאביב לסרט הישראלי הטוב ביותר בשנת 2020<ref></ref>. הסרט הופק עבור ערוץ Yes דוקו ושודר בו לראשונה בינואר 2021.

== הפקה והפצה ==
הסרט הופק כקופרודוקציה בבימויה של מיה צרפתי ובהפקתם של ניר סער וקורט לנגביין. הסרט השתתף בפסטיבל דוקאביב וזכה בפרס הסרט הישראלי הטוב ביותר. בינואר 2021 שודר הסרט בערוץ yes דוקו וביולי 2021 שודר ב-ARD שבגרמניה. הפרמיירה הבינלאומית של הסרט התקיימה בפסטיבל IDFA 2020 באמסטרדם, והפרמיירה הצפון אמריקנית ב-2021 ב-HOTDOCS שבטורונטו.

== לקריאה נוספת ==
* הלנה ציטרון

== קישורים חיצוניים ==

* 
* 

== הערות שוליים ==

2021 07
דן זקס

דן זקס (26 באפריל 1931 - 14 ביוני 2015; נולד כ-פטר יוליוס זקס; בגרמנית: Peter Julius Sachs) היה סוציולוג, עיתונאי, מרצה, סופר ומתרגם ישראלי.

== ביוגרפיה ==
פטר יוליוס זקס נולד בברלין כבן יחיד להורים יהודים מהמעמד הגבוה. אמו נקראה אספירה ואביו, אריך זקס, היה אמרגן ואיש עסקים מצליח בגרמניה.

עם עליית המפלגה הנאצית לשלטון ב-1933 מצב המשפחה החל להרע ולאחר ליל הבדולח הם עלו לארץ ישראל, השם פטר עוברת לדן, אריך לאריה ואספירה לאסתר.

באמצע שנות ה-40 של המאה ה-20 היה חניך בנוער העובד ולמד והתגורר בפנימייה לחקלאות כפר הנוער בן שמן.

במלחמת העצמאות שירת זקס כקשר באזור גוש דן במסגרת הגדנ"ע, הוא היה בין המחברים את הערים היהודיות תל אביב וחולון וחמק מהצלפים הערבים ביפו.
דן זקס נואם בוועידה העולמית ה-21 נגד פצצות אטום ומימן, הירושימה 1966
לאחר סיום שירותו הצבאי היה חבר בקיבוץ נחשון, שם נישא בשנת 1955 לחברת הקיבוץ חנה ויחד הם עברו לחולון.

החל מ-1954 עבד בעתי"ם, וב-1957 החל לכתוב את הטור "הבחינה המוסרית", שבו הביע בקיצור את עמדותיו בסוגיות פילוסופיות, לעיתון על המשמר, עיתון ציוני-סוציאליסטי בבעלות השומר הצעיר שהיה מזוהה פוליטית עם מפ"ם.

ב-1962 יצא לטיול במזרח אסיה עם דגש על יפן כולל העיר הירושימה, כשחזר לישראל הרצה במספר מקומות בישראל על ביקורו בעיר שהופצצה בפצצת אטום אך לפני 17 שנים, ב-1963 יצא ספרו הראשון "מסע יפן", יומן המסע שלו במזרח אסיה בשילוב תמונות שצילם. זקס רשם חברת הוצאות לאור בשם "עדה" ובמסגרתה הוציא את הספר.

זקס הרבה לכתוב גם בחותם, מוסף "על המשמר", וכתב מגוון כתבות ומאמרים בעל המשמר במקביל למדור הבחינה המוסרית, ככותב בכיר בעל המשמר זקס היה גם חבר קבוע בוועידת מפם, שהיוותה מעין פרלמנט של המפלגה.

ב-1966 שימש ראש המשלחת של מפ"ם לוועידה העולמית ה-21 נגד פצצות אטום ומימן שנערכה בהירושימה.

ב-1968 השלים תעודת בגרות והתקבל ללימודי מדע המדינה באוניברסיטת תל אביב.

ב-1971 יצא לאור תרגומו של זקס לעברית את הספר היפני הקלאסי מעשה גנז'י בהוצאת שוקן.

ב-1976 השלים תואר שני במדע המדינה, מאוחר יותר הוא השלים גם תואר ראשון בסוציולוגיה, הוא עזב את העיתונות ונעשה מרצה למדע המדינה וסוציולוגיה בבית ברל ולאחר מכן מורה לאזרחות ב"תיכון חדש" בחולון, שם לימד עד 1994.

== רשימת ספריו (חלקי) ==
* מסע יפן, 1963 בהוצאת עדה
*חוצלארץ, 1977 בהוצאת שוקן, איורים: שמואל כץ
* מדינה מול מדינות: מקראה ביחסים בינלאומיים, 1980 בהוצאת עם עובד
* דמוקראטיה מהי? יחידה 3 מבנה חברתי ודמוקרטיה, 1980, בהוצאת האוניברסיטה הפתוחה.
*כללי המשחק- תדריך למורה, 1988 בהוצאת הטלוויזיה החינוכית הישראלית
* המדינה והפרט, 1993 בהוצאת משרד החינוך
* דמוקרטיה וחינוך: הממד הרעיוני, 1996, בהוצאת האוניברסיטה הפתוחה

==קישורים חיצוניים==
* 

קטגוריה:עיתונאים ישראלים
קטגוריה:עיתונאים כותבי עברית
קטגוריה:סופרים ישראלים
קטגוריה:מתרגמים ישראלים
קטגוריה:סופרים כותבי עברית
קטגוריה:מורים לאזרחות בישראל
קטגוריה:בוגרי אוניברסיטת תל אביב
קטגוריה:ישראלים ילידי גרמניה
קטגוריה:בוגרי הנוער העובד והלומד
קטגוריה:פעילי מפ"ם
קטגוריה:סגל על המשמר
קטגוריה:ישראלים במלחמת העצמאות
קטגוריה:בוגרי כפר הנוער בן שמן
קטגוריה:אנשי העלייה החמישית
קטגוריה:חולון: אישים
קטגוריה:יהודים גרמנים
קטגוריה:ישראלים שנולדו ב-1931
קטגוריה:ישראלים שנפטרו ב-2015
רוברטו צ'רו

צ'רו (מימין) לצד [[פרנסיסקו וראז'ו במדי בוקה ג'וניורס]]
רוברטו צ'רו (בספרדית: Roberto Cherro; 23 בפברואר 1907 – 11 באוקטובר 1965) היה כדורגלן ארגנטינאי, ששיחק בעמדת החלוץ. הוא שיחק את הקריירה הרשמית שלו במועדון בוקה ג'וניורס שם היה שיאן הכובשים בכל הזמנים, עד ששיאו נשבר על ידי מרטין פלרמו בשנת 2010.

==קריירה==
צ'רו נולד בשכונת באראג'אס, בואנוס איירס שבארגנטינה ובצעירותו שיחק במועדון ספורטיבו באראג'אס. בשנת 1924 כשהוא בן 17 התקבל לסגל המקצועי ובשנה שלאחר מכן עבר לפרו קאריל אואסטה, מועדון שהיה אחד הטובים בארגנטינה באותה תקופה. צ'רו לא שיחק שם זמן רב משום שקיבל הצעה מבוקה ג'וניורס עמה זכה בליגה הארגנטינאית כבר בעונתו הראשונה. באותה עונה הוא גם סיים כמלך שערי הליגה והצליח לחזור על הישג זה גם בשנים 1928 ו-1930.

בוקה ג'וניורס בנתה בסוף שנות ה-20 קבוצה שתשלוט בכדורגל הארגנטינאי בעשור הבא. בנוסף לצ'רו, שיחקו בה גם שחקנים גדולים אחרים של אותה תקופה כמו פדרו אריקו סוארס, פרנסיסקו וראז'ו, דומינגו טראסקוני ולודוביקו בידוגליו. בסך הכל זכה עמה ב-5 תוארי אליפות כשהאחרונה מביניהן בשנת 1935, ושלוש שנים לאחר מכן פרש ממשחק פעיל בגיל 31. צ'רו כבש במדיה 221 שערי ליגה והיה מלך השערים שלה בכל הזמנים עד שנת 2010, אז שיאו נשבר על ידי מרטין פלרמו.

===נבחרת ארגנטינה===
צ'רו ערך את הופעת הבכורה במדי נבחרת ארגנטינה ב-16 בדצמבר 1926 נגד בוליביה, משחק אותו ניצחו 0–5 כשהוא כובש שני שערים. באולימפיאדת 1928 היה שותף לזכייתה במדליית כסף אולימפית לאחר שהפסידו בגמר ליריבה המרה אורוגוואי. צ'רו זכה עמה בקופה אמריקה 1929 בו כבש שער אחד בניצחון 1–4 על פרגוואי. שנה לאחר מכן היה מועמד על ידי מאמן ארגנטינה, פרנסיסקו אולזר, להשתתף במונדיאל 1930. הארגנטינאים הציגו טורניר טוב והגיעו לגמר בו הפסידו 4–2 למארחת אורוגוואי. צ'רו מצידו שותף רק במשחק אחד, הניצחון 0–1 על צרפת בשלב הבתים. צ'רו וארגנטינה השיגו נקמה על אורוגוואי ב-5 בפברואר 1933 כשהם מנצחים אותם 1–4 ואת כל ארבעת השערים הוא כבש. הוא זכה עמה פעם נוספת בקופה אמריקה ב-1937 וסיים את הקריירה הלאומית עם 16 הופעות ו-13 שערים.

==תארים==
;בוקה ג'וניורס
*אליפות ארגנטינה (5): 1926, 1930, 1931, 1934, 1935
;נבחרת ארגנטינה
*סגנית גביע העולם: 1930
*קופה אמריקה (2): 1929, 1937
*מדליית כסף אולימפית: 1928
;אישיים
*מלך השערים בליגה הארגנטינאית (3): 1926, 1928, 1930

==קישורים חיצוניים==

קטגוריה:כדורגלנים ארגנטינאים
קטגוריה:כדורגלני פרו קאריל אואסטה
קטגוריה:כדורגלני בוקה ג'וניורס
קטגוריה:כדורגלני נבחרת ארגנטינה
קטגוריה:כדורגלני מונדיאל 1930
קטגוריה:זוכי מדליית כסף אולימפית מארגנטינה
קטגוריה:ארגנטינאים שנולדו ב-1907
קטגוריה:נפטרים ב-1965
2021 בהאיטי

אירועים בשנת 2021 בהאיטי.

== הנהגה ==
* נשיא: ז'ובנל מואיז (עד 7 ביולי), קלוד ז'וזף (7 ביולי–20 ביולי), מ-20 ביולי אין נשיא מבחינה רשמית אך אריאל אנרי הוא הנשיא בפועל.
* ראש ממשלה: קלוד ז'וזף (עד 20 ביולי), אריאל אנרי (20 ביולי–הווה)

== אירועים ==
מתמשך - מגפת הקורונה בהאיטי
* 14 בינואר – מאות מפגינים בערים רבות בהאיטי נגד נשיא האיטי, ז'ובנל מואיז.<ref></ref>
* 1 בפברואר – נשיא האיטי, ז'ובנל מואיז, מצהיר כי יישאר בתפקידו עד 22 בפברואר 2022 ומפציר באנשים לתמוך בתיקונים לחוקה המוצעים.<ref></ref>
* 7 בפברואר – שר המשפטים של האיטי, רוקפלר וינסנט, כי נמנע ניסיון הפיכה והתנקשות בנשיא. 23 נעצרו.<ref></ref>
* 8 בפברואר – האופוזיציה מכריזה כי ז'וזף מקאן ז'אן לואי הוא הנשיא מעתה, במקום ז'ובנל מואיז.<ref></ref> הממשלה ביטלה את הכרזת האופוזיציה, והצהירה כי היא רואה בהכרזה על סיום כהונתו ניסיון הפיכה, שנמנע בעקבות הביטול.
* 10 בפברואר – המשטרה משתמשת בגז מדמיע ויורה לאוויר כדי לפזר קהל מפגינים שזורק סלעים. עשרים ושלושה בני אדם נעצרים ושני עיתונאים נפצעים במהלך האירוע.<ref></ref>
* 25 בפברואר – לפחות 25 הרוגים ועשרות פצועים במהלך הימלטות ופריצה לבית הסוהר האזרחי קרואיק-דה-ז'ואס.<ref></ref><ref></ref>
* 28 בפברואר – אלפים מניפים ענפי עצים ודגלים בהפגנות נגד ז'ובנל מואיז.<ref></ref>
* 24 במרץ – בית המשפט העליון מורה על שחרורם של הנאשמים בתכנון ניסיון ההפיכה שהתרחש ב-7 בפברואר.<ref></ref>
* 28 במרץ – אלפים יוצאים לרחובות בערים רבות בהאיטי בכדי לדחות את משאל העם החוקתי.<ref></ref><ref></ref>
* 8 ביוני – האיטי עולה לסיבוב השני במוקדמות גביע העולם בכדורגל כשהיא מנצחת את ניקרגואה (2-1) בפורט-או-פרנס.
* יולי – נגמרה עונה הכדורגל בהאיטי.
* 14 באוגוסט – רעידת אדמה בעוצמה 7.2 בסולם מגניטודה לפי מומנט מתרחשת במדינה וגובה אלפי נפגעים.
* 16 באוקטובר – 17 מיסיונרים אמריקאים, מתוכם גם ילדים, נחטפו.<ref></ref>

== נפטרו ==
* 7 ביולי - נרצח ז'ובנל מואיז, נשיא האיטי.<ref></ref>

==קישורים חיצוניים==

== הערות שוליים ==

*
שפמנון תניני בגריוס

שפמנון תניני בגריוס (שם מדעי: Bagarius bagarius) הוא מין של דג גרם ממשפחת הסיסוריים, החי בנהרות הודו ודרום אסיה. מין שפמנון זה קרוב למין שפמנון תניני ענק אך קטן ממנו. המין תואר לראשונה ב-1822 בידי החוקר הסקוטי פרנסיס בוכמן המילטון .

בעוד הוא נחשב לדג באורך של מעל 2 מטרים, ככל הנראה זהו בלבול עם קרובו הענקי. הפרטים הגדולים ביותר שתועדו במין זה הגיעו לאורך 25 ס"מ בלבד, כך שאיננו מהווה איום על האדם כפי שנשמע מתקריות בנהר שרדה שבין נפאל להודו, שם נמצאו שפמנונים שאכלו אנשים שנפלו למים. השפמנון בעל ראש רחב, בינים בולטים משני צידי הלסתות והוא בעל סנפירים בשרניים ונמוכים.

השפמנון הוא מין שוכן קרקעית המחפש בעזרת זיפיו חסרי חוליות כמו חרקי מים, רכיכות ותולעים וגם דגים קטנים ודו-חיים. הוא מתרבה במים רדודים יחסית סמוך לשיטפונות השנתיים בסביבות חיותו.

מין זה נידוג לאורך נהרות הודו וסביבותיה, אך בשרו מתקלקל במהירות מה שיכול לגרום להרעלות.

==קישורים חיצוניים==

==הערות שוליים==

קטגוריה:טקסונים שתוארו בידי פרנסיס בוכמן המילטון
קטגוריה:בעלי חיים שתוארו ב-1822
קטגוריה:סיסוריים
סטיבן גריי (כדורסלן)

סטיבן גריי (באנגלית: Steven Gray; נולד ב-8 באפריל 1989) הוא כדורסלן אמריקאי, המשחק בעמדת הקלע בפריסטרי אתונה מליגת העל היוונית.

==קריירה==
גריי שיחק באוניברסיטת גונזגה. ב-125 משחקים במכללה, גריי העמיד ממוצעים של 11.5 נקודות, 3.5 ריבאונדים, 2.7 אסיסטים ו-1.2 חטיפות למשחק. בעונתו האחרונה, הוא נבחר לחמישיית המחוז ולקבוצת המערב בשנים 2010 ו-2011. הוא זכה עם מכללתו באליפות המחוז בשנים 2009 ו-2011.

ב-12 ביולי 2011, גריי חתם לעונה בונטספילס מהליגה הלטבית.

לאחר ששיחק בוושינגטון ויזארדס במסגרת ליגת הקיץ של ה-NBA, ב-16 בדצמבר 2012 חתם גריי לעונה בקוראל רואן באסקט מהליגה הצרפתית.

ביולי 2013, שיחק גריי באינדיאנה פייסרס בליגת הקיץ. ב-7 באוגוסט 2013, גריי חתם לעונה בתדמון זוק הלבנונית. לאחר ארבעה חודשים שוחרר גריי מהקבוצה וב-7 בדצמבר הוא חתם עד תום העונה בגראבלין דנקירק.

ביולי 2014, שיחק גריי בקליבלנד קאבלירס בליגת הקיץ. מאוחר יותר באותו חודש, גריי חתם בדיז'ון באסקט הצרפתית. באותה עונה נבחר גריי לאולסטאר של הליגה. בתום העונה סיים גריי כקלעי המוביל בליגה כולה עם 16.8 נקודות בממוצע למשחק.

ב-21 במאי 2015, חזר גריי לגראבלין דנקירק וחתם שם לשנתיים. ביולי 2015, הצטרף לברוקלין נטס במסגרת ליגת הקיץ.

ב-5 בדצמבר 2016, עזב גריי את גראבלין דנקירק וחתם עד תום העונה בלאבריו מהליגה היוונית. ב-5 באוקטובר 2017 גריי חזר לאבריו וחתם לעונה. ב-28 בינואר 2018, הוא עזב את לאבריו וחתם לעונה במועדון הכדורסל זאדאר מהליגה הקרואטית. בקבוצה הוא העמיד ממוצעים של 19.8 נקודות ו-3.1 ריבאונדים למשחק.

ב-31 ביולי 2018 חזר גריי ליוון וחתם לעונה בפריסטרי אתונה. ב-17 ביוני 2019, האריך גריי את חוזהו בקבוצה לעונה נוספת. באותה עונה הוא קלע 12.8 נקודות בממוצע למשחק. ב-17 ביוני 2020, גריי האריך את חוזהו לעונה שלישית ברציפות.

ב-27 באוקטובר 2020, גריי קבע שיא בליגת האלופות, לאחר שהעמיד מדד יעילות של 47. הוא קלע 39 נקודות, כשקלע ב-10 מ-13 לשלוש, בניצחון 88–106 על ריטאס וילנה.

ב-15 בינואר 2021, עזב גריי את פריסטרי כדי לחתום באיגוקאה מהליגה הבוסנית.

ב-19 ביולי 2021, גריי חתם לעונה בהפועל חולון מהליגה הישראלית.

ב-15 לדצמבר 2021 שוחרר גריי מהפועל חולון. וחזר לפריסטרי אתונה.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת גונזגה
קטגוריה:כדורסלני ונטספילס
קטגוריה:כדורסלני לאווריו
קטגוריה:כדורסלני פריסטרי אתונה
קטגוריה:כדורסלני הפועל חולון
קטגוריה:אמריקאים שנולדו ב-1989
המכון לננוטכנולוגיה על שם ראסל ברי

המכון לננוטכנולוגיה על שם ראסל ברי הוא היחידה האקדמית הגדולה בטכניון שבחיפה. המכון נוסד בשנת 2005 במימון ממשלת ישראל, הקרן הפילנתרופית ע"ש ראסל ברי והטכניון בהשקעה כוללת של 100 מיליון דולר<ref></ref><ref></ref>. ההשקעה הממשלתית הרחבה בהקמת המכון עוררה ביקורת בקרב חלקים באקדמיה.

בשנת 2016 עבדו במכון כ-150 חוקרים. מנהל המכון הוא פרופסור גדי אייזנשטיין<ref></ref>. בשנת 2021 למדו במכון כ-300 סטודנטים מ-14 פקולטות שונות<ref></ref>.

במסגרת המכון מתקיימת תוכנית הרב תחומית לתארים מתקדמים בננו-מדעים וננו-טכנולוגיה בשיתוף פעולה עם יחידות אקדמיות נוספות בטכניון<ref></ref>.

== קישורים חיצוניים ==
* 

== הערות שוליים ==

קטגוריה:הטכניון: יחידות אקדמיות
טבח קנדיה

טבח קנדיה התרחש ב-6 בספטמבר 1898, באי כרתים, אז חלק מהאימפריה העות'מאנית. ההתרחשות באה כתגובה של קבוצות מוסלמיות חמושות להצעה מצד מעצמות זרות לתת סדרת זכויות אזרח לקהילה הנוצרית באי. המוסלמים תקפו את כוח הביטחון הבריטי בקנדיה, השם הקודם של הרקליון המודרנית, שהיה חלק מכוח ביטחון בינלאומי באי. המוסלמים המשיכו לטבוח בתושבים הנוצריים המקומיים בעיר. כתוצאה מכך נרצחו 14 אנשי צבא בריטים, סגן הקונסול הבריטי ומשפחתו נשרפו חיים בביתם ועל פי ההערכות נטבחו 500–800 תושבים נוצרים. חלק משמעותי מקנדיה נשרף והטבח הסתיים רק לאחר שספינות המלחמה הבריטיות החלו להפגיז את העיר. התקרית האיצה את סיום השלטון העות'מאני על כרתים וכעבור חודשיים החייל העות'מאני האחרון עזב את האי. <ref>Holland, 2012: "Soon afterwards the official Ottoman presence in Crete was liquidated under British supervision."</ref><ref name="Rodogno">Rodogno, 2012, 221</ref>
חריטה של הוצאתם להורג של מנהיגי היחידות הלא סדירות שביצעו את הטבח.
המלכה ויקטוריה קראה באופן אישי ל"פעולה דרסטית", ולורד סליסברי זירז את המשפטים הצבאיים. למלח בריטי אחד, ויליאם מילארד, הוענק צלב ויקטוריה. מנהיגי מבצעי הטבח המוסלמים נתלו על קירות הרקליון.<ref>Holland, 2012: "Queen Victoria called personally... walls of Heraklion"</ref>

האירוע האיץ את יישוב "שאלת כרתים".<ref name="Dadrian">Dadrian, 2003, pp. 51–52</ref> שגרירי צרפת, בריטניה הגדולה, איטליה ורוסיה הציבו אולטימטום בפני הסולטאן העות'מאני, בדרישה להסגת הכוחות העות'מאניים מכרתים תוך חודש. חודשיים אחר כך, ב-28 בנובמבר, הכוחות העות'מאניים האחרונים עזבו את כרתים, וסיימו את השלטון העות'מאני בן 253 השנים על האי.<ref>Kitromilides, 2006, p. 68: "However, in the wake of the Irakleion massacres of 25 August 1898, the Great Powers were finally persuaded that all Turkish influence had to cease. On 3 November, under orders from the Powers, the troops of the sultan started to withdraw from the island, marking the end of 253 years of Ottoman rule."</ref> בשנה שלאחר מכן כרתים הקימה שלטון אוטונומי בתוך האימפריה העות'מאנית ובשנת 1913 היא הפכה לחלק מיוון.<ref name="Dadrian" />

הרחוב הראשי, בו התרחשו האירועים, נקרא מאוחר יותר "הקדושים המעונים של 25 באוגוסט" (תאריך היומן של האירוע בסגנון הישן) כדי לכבד את קורבנות הטבח.<ref></ref> אנדרטה לימאים הבריטיים שנהרגו הוקמה בגני ברקקה העליונה, מלטה.<ref name="BC"></ref>

==הערות שוליים==

קטגוריה:האימפריה העות'מאנית: רדיפת נוצרים
קטגוריה:1898
קטגוריה:כרתים: היסטוריה
קטגוריה:הרקליון
שא'מרקוס קנדי

שא'מרקוס קנדי (באנגלית: Sha'markus Kennedy; נולד ב-27 ביוני 1998) הוא כדורסלן אמריקאי, המשחק בעמדות הפאוור פורוורד והסנטר בקבוצה הרומנית קראיובה.

==קריירת מכללות==
את קריירת המכללות שלו החל קנדי במכללת צ'יפולה. בעונתו השנייה, קנדי הוביל את המכללה בנקודות עם 15.1 נקודות למשחק, ריבאונדים עם 7.1 למשחק וחסימות עם 50 במהלך העונה הסדירה כולה. הוא נבחר לקבוצה הראשונה של הליגה והוביל את צ'יפולה לטורניר האליפות של המחוז. בשנת 2018, קנדי עבר לאוניברסיטת המדינה של מקניס. ב-30 בדצמבר 2018, הוא קלע שיא עונתי של 30 נקודות בניצחון על אוניברסיטת קמפבלסוויל-הרודסבורג. בעונתו השלישית במכללות, קנדי העמיד ממוצעים של 13.1 נקודות ו-7.1 ריבאונדים למשחק ורשם 59 חסימות. בנוסף הוא הוביל את המחוז באחוזים מהשדה עם 64.1 אחוז.

ב-10 בדצמבר 2019, במהלך עונתו האחרונה במכללות, קנדי רשם טריפל דאבל של 17 נקודות, 10 ריבאונדים ו-10 חסימות בניצחון על אוניברסיטת מיזורי-קנזס סיטי. ב-25 בינואר 2020, הוא קלע שיא קריירה של 37 נקודות יחד עם 14 ריבאונדים בניצחון על אוניברסיטת הבטיסטון ביוסטון. ב-8 בפברואר, קנדי קלע 22 נקודות והוריד שיא קריירה של 21 ריבאונדים בהפסד בהארכה לאוניברסיטת מרכז ארקנסו. בעונתו האחרונה, הוא העמיד ממוצעים של 18.6 נקודות, 10.9 ריבאונדים ו-2.6 חסימות למשחק, כשהוא קולע ב-67.9 אחוז מהשדה, מה שהוביל את המכללה למקום השני בעונה. קנדי העמיד 17 פעמים דאבל דאבל במהלך העונה, מקום שלישי בכל המכללות. הוא נבחר לשחקן השבוע של המכללה ארבע פעמים ונבחר לשחקן ולחמישיית העונה. הוא נבחר לקבוצת העשור של המכללה.

==קריירה מקצוענית==
ב-4 ביולי 2020 חתם קנדי בפלקנסטרו קאנטו מהליגה האיטלקית, עם זאת ב-1 באפריל 2021 הוא שוחרר מהקבוצה. ב-20 משחקים העמיד קנדי ממוצעים של 8.9 נקודות, 4.5 ריבאונדים ו-1.8 חסימות.

ב-7 באפריל 2021, קנדי חתם ברסטה פכטה מהליגה הגרמנית. ב-8 משחקים העמיד קנדי ממוצעים של 6.8 נקודות ו-4.6 ריבאונדים.

ב-19 ביולי 2021, קנדי חתם בבני הרצליה מהליגה הישראלית. ב-24 בפברואר עזב את הקבוצה מישראל זמן קצר לאחר שזכתה בגביע המדינה, והצטרף לקראיובה הרומנית.

== תארים ==

; בני הרצליה

* גביע המדינה (1): 2021/2022

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של מקניס
קטגוריה:כדורסלני בני הרצליה
קטגוריה:אלבמה: כדורסלנים
קטגוריה:אמריקאים שנולדו ב-1998
בית הקפה אבזיה

בית הקפה אבזיה (הונגרית: Abbázia Kávéház) היה בית קפה מפורסם בבודפשט, שפעל בין השנים 1888–1949 ושתקופת הזוהר שלו הייתה משנת 1890 ועד העשורים הראשונים של המאה העשרים. מאז פתיחתו בשנת
1888, הוא היה בית הקפה הגדול והמפואר ביותר בהונגריה ושימש כמרכז של חיי התרבות והפוליטיקה עבור פוליטיקאים, מורים, אקדמאים, עיתונאים, סופרים ואומנים. הבניין נמצא בצד הדרומי של כיכר אוקטוגון, בשדרת אנדראשי 49, וכיום נמצא בו סניף של בנק.

בית הקפה נקרא על שם אופטיה (בקרואטית Opatija; במקור, באיטלקית – Abbazia, שמשמעותן בשתי השפות "מנזר"), עיר הנופש האדריאטית של האימפריה האוסטרו-הונגרית, כיום בקרואטיה.

== היסטוריה ==
בית הקפה הוקם על ידי ג'ולה שטייאר (Gyula Steuer Jónás ) (1913-1841), שהיה הבעלים של בית הקפה Fiume Café, שאותו ניהל במשך 25 שנה.

הבקשה להקמת בית הקפה הוגשה לרשויות ב־18 באוקטובר 1887, ובתאריך 1 בינואר 1888 קיבל שטייאר אישור לפתוח את בית הקפה.

המוניטין של בית הקפה התבסס על ריהוט בסגנון רומנטי שכלל מראות קיר מקריסטל ושולחנות משיש אוניקס. בשנת 1894 היה צורך לבנות מחדש את החלל ולהגדיל אותו.

בית הקפה היה פורום לפגישות באותה תקופה. עבור רבים היה הוא מעין בית שני, שבו אפשר היה לפגוש ידוענים מהעיתונים, שחקנים, סופרים, פוליטיקאים וכן לקבל דואר.

בשנת 1908 הבן, מרסל שטייאר (1944-1875), ניהל לבקשת אביו ג'ולה את בית הקפה. בעקבות הגידול המתמיד במספר האורחים הרחיב מרסל את החלל הפנימי עוד יותר על ידי שבירת קירות.

לאחר מותו של ג'ולה שטייאר, נוהל בית הקפה על ידי אלמנתו הנרייטה יחד עם הבן מרסל. בעקבות מותה של הנרייטה בשנת 1920, הצטרף בשנת 1922 לניהול הקפה אחיו הצעיר של מרסל - לוראנד שטייאר (1888–1951). בשנת 1924, שונה שמו של בית הקפה ל"קפה שטייאר ג'ולה אבזיה". הניהול המשותף עבד היטב. מרסל עסק בעיקר בפעילות החברתית, ולוראנד ניהל את העניינים השוטפים של העסק. ההשפעה של המשבר הכלכלי העולמי כמעט ולא הורגשה במחזור של בית הקפה. מרסל עזב את החברה בשנת 1934.

לאחר עזיבתו של מרסל, חדלה המתכונת של העסק כחברה ציבורית להתקיים, ולוראנד שטייאר רשם את בית הקפה כבעלים היחיד (21 במרץ 1934).

===מלחמת העולם השנייה===
בעקבות החוקים כנגד היהודים משנת 1938 בוצעו שינויים בחלוקת המניות כאשר רוב המניות הועברו לבעלות עורך־דין; כאשר בסופו של דבר נאלץ לורנאד שטייאר להתפטר מניהול החברה בינואר 1942. במהלך שנת 1944, במסגרת שואת יהודי הונגריה, נספו רבים ממשפחת שטאייר ובהם גם מרסל. לוראנד ובתו יהודית הצליחו לשרוד.

ב-14 בספטמבר 1944 עקב תקיפות אוויריות והמצור נסגר בית הקפה. בית הקפה נפתח מחדש בשנת 1945.

===ההלאמה===
בזמן השלטון הקומוניסטי נשלח לוראנד למחנה עבודה שם נפטר בשנת 1951.

בשנת 1949 הולאם בית הקפה ועבר שינויי יעוד ובעלות עד שנסגר סופית בשנת 1998.

נכון לשנת 2021, מתנהל במקום סניף בנק. לאחר מאבק של יהודית שטייאר (2004-1931) נאותה עיריית בודפשט להציב לוח זיכרון על קיר הבניין, המנציח את בית הקפה המפורסם שהיה שם.

==קישורים חיצוניים==
* [http://www.huszadikszazad.hu/1937-januar/bulvar/vasarnap-eliteltek-es-szabadon-engedtek-az-abbazia-szilveszteri-buzbombas-merenyloit מאמר: פצצת סירחון באבזיה, נרשם על ידי ציר הפרלמנט יאנוש בואז'וני, 2 בינואר 1937]

== הערות שוליים ==

קטגוריה:בודפשט: מבנים
קטגוריה:בודפשט: תרבות
קטגוריה:בתי קפה
Ram Pam Pam

Ram Pam Pam (בעברית: ראם פאם פאם) הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמרת-יוצרת האמריקאי בקי ג'י, מתוך אלבום האולפן השני של נטשה, Nattividad.<ref name=":1"></ref> השיר יצא לאור ב-20 באפריל 2021, על ידי חברות התקליטים סוני מיוזיק לטין ופינה רקורדס, כסינגל הרביעי מתוך האלבום.<ref name=":1" />

השיר הגיע למקום הראשון במצעד האירפליי הלטיני,<ref></ref> והראשון במצעד הסינגלים שבאל סלוודור.<ref></ref>

== רקע וכתיבה ==
השיר נכתב על ידי נאטי נטשה, לוני, ז'אן קרלוס הרננדס אספינאל, בקי ג'י, רפאל פינה, עובימאל מלדונדו בורגוס, נינו קרלוס סגרה, דדי יאנקי, ג'סטין קווילס, זיגי וזקז, אלנה רוז, ולנטינה לופז וחואן מנואל פריאס והופק על ידי ז'אן קרלוס הרננדס אספינאל ורפאל פינה.<ref name=":1" /> "Ram Pam Pam" הוא שירן השני של נטשה וג'י, כשהקודם הוא "Sin Pijama".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-21 באפריל 2021, בשידור חי.<ref name=":0"></ref> הקליפ צבר למעלה מ-245 מיליון צפיות.<ref name=":0" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)<ref></ref>
|זהב
|35,000<small></small>
|-
! ארצות הברית (RIAA)<ref></ref>
| פלטינה 4× <small>(לטיני)</small>
|240,000<small></small>
|-
!מקסיקו (AMPROFON)<ref></ref>
|זהב
|70,000<small></small>
|-
! ספרד (PROMUSICAE)<ref></ref>
| פלטינה
| 40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |כלל העולם
|20 באפריל 2021
| rowspan="2" |הזרמת מוזיקה • הורדה דיגיטלית
|רגילה
| rowspan="2" |סוני מיוזיק לטין • פינה
| style="text-align:center;" |<ref name=":1" />
|-
|17 בספטמבר 2021
|רמיקס עם ונסה מאי
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נאטי נטשה
קטגוריה:שירי בקי ג'י
קטגוריה:דואטים
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
שדה השלג מוט

שדה השלג מוט (באנגלית: Mott Snowfield) הוא שדה שלג בצפון - מזרח חצי האי טריניטי, שבצפון - מזרח חצי האי האנטארקטי, בארץ גרהאם שבאנטארקטיקה.

שדה השלג ממוקם בין מישור לאקלאבר, לבין חוף המצר האנטארקטי.

שיא גובהו של שדה השלג 570 מטרים מעל פני הים (בגבעת מגנט).

== היסטוריה ==
=== מיפוי שדה השלג ===

שדה השלג מוט התגלה כשצולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

השדה מופה על ידי סוקרים על הקרקע מטעם סקר שטחי חסות איי פוקלנד, שיצאו ממפרץ התקווה בעונת המחקר (הקיץ האנטארקטי) 1960–1962.

=== מקור השם ===

שמו של שדה השלג ניתן לו על ידי הוועדה המייעצת לשמות אנטארקטיים של בריטניה.

שדה השלג נקרא על שמו של פיטר גריי מוט (Peter G. Mott), שעבד עבור חברת האנטיג אירוסרוויירס, ופיקד על משלחת הסקר האווירי של שטחי חסות איי פוקלנד, בין השנים 1955–1957.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, [https://pubs.usgs.gov/imap/2600/A/pdf/I2600-A-pamphlet.pdf Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001], P 12</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:10322 שדה השלג מוט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129148 שדה השלג מוט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9906&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR שדה השלג מוט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מוט
מוט
מוט
2021 בגבון

אירועים בשנת 2021 בגבון.

== הנהגה ==
* נשיא: עלי בונגו
* ראש ממשלה: רוז כריסטיאן רפונדה

== אירועים ==
מתמשך - מגפת הקורונה בגבון
* 13 במרץ - נשלח המשלוח הראשון של החיסונים לגבון, הכלל 100,000 חיסונים. המשלוח נשלח לגבון מסין.<ref></ref><ref></ref>
* 11 ביוני - במהלך בחירות מועצת הביטחון של האו"ם בשנת 2021, נבחר הנציג של גבון לכהן כשנתיים כחבר שאינו קבוע במועצת הביטחון של האו"ם, החל משנת 2022. זאת הפעם הרביעית בה נציג של גבון יושב במועצת הביטחון.<ref></ref>

==קישורים חיצוניים==

== הערות שוליים ==

גבון
קטגוריה:שנים בגבון
מהדי זפאן

מהדי אימבארק זפאן (בערבית: مهدي إمبارك زفان; נולד ב-19 במאי 1992) הוא כדורגלן אלג'יראי-צרפתי, המשחק בעמדת המגן הימני בקלרמון פוט.

==קריירת מועדונים==
זפאן, התחיל את הקריירה שלו במחלקת הנוער של אולימפיק ליון. ב-21 באוגוסט 2010, זפאן ערך את הופעת הבכורה שלו בקבוצת המילואים של המועדון. ב-28 בספטמבר 2013, זפאן ערך את הופעת הבכורה שלו בקבוצה הבוגרת בתיקו 0-0 נגד ליל.

באוגוסט , זפאן חתם לארבע שנים בסטאד רן. ב-22 באוגוסט 2015, זפאן הבקיע את שער הניצחון במשחק הליגה נגד ליון, בו ניצחה רן 1-2.

ב-30 בינואר 2020, זפאן חתם לשנתיים בקריליה סובייטוב סמרה מליגת העל הרוסית.

ב-14 בינואר 2022 הצטרף לייני מלטיאספור מליגת העל הטורקית, ממנה שוחרר כעבור שלושה חודשים.

בקיץ הצטרף לקלרמון פוט מליגת העל הצרפתית.

==קריירה בינלאומית==
זפאן, נולד בצרפת להורים ממוצא אלג'יראי. באוגוסט , זפאן זומן לראשונה לסגל נבחרת אלג'יריה.

ב-19 בנובמבר 2014, זפאן ערך את הופעת הבכורה שלו בנבחרת בהפסד 2-0 ל. ב-29 במרץ 2021, זפאן הבקיע את שער הבכורה שלו בנבחרת בניצחון 0-5 נגד במסגרת מוקדמות גביע אפריקה לאומות 2021.

==תארים==
; סטאד רן
*קופה דה פראנס: 

; נבחרת אלג'יריה
*גביע אפריקה לאומות: 2019

==קישורים חיצוניים==

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:מגני כדורגל צרפתים
קטגוריה:מגני כדורגל אלג'יראים
קטגוריה:כדורגלני אולימפיק ליון
קטגוריה:כדורגלני סטאד רן
קטגוריה:כדורגלני קריליה סובייטוב סמרה
קטגוריה:כדורגלני ייני מלטיאספור
קטגוריה:כדורגלני קלרמון פוט
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2019
קטגוריה:אלג'יראים שנולדו ב-1992
קטגוריה:צרפתים שנולדו ב-1992
2021 בקיריבטי

אירועים בשנת 2021 בקיריבטי.

== בעלי תפקידים ==
* נשיא: טאנטי מאמאו
* סגן נשיא: טיואה טואטו

== אירועים ==
מתמשך - מגפת COVID-19 בקיריבטי.

== אנשים שנפטרו ==
פול מאה
* 24 ביוני - פול מאה, כומר בכיר קתולי, בישוף של טאראווה ונאורו (נולד ב-1939). <ref></ref>

== ראו גם==
* ההיסטוריה של קיריבטי

== הערות שוליים ==

קיריבטי
קטגוריה:שנים בקיריבטי
אנטה פוליץ'

אנטה פוליץ (בקרואטית: Ante Puljić; נולד ב-5 בנובמבר 1987) הוא כדורגלן קרואטי, המשחק בעמדת הבלם בקוסטוסייה.

==קריירה==
פוליץ' התחיל את הקריירה שלו בקבוצת הנוער של ליובישקי ובגיל 19 הצטרף לזו של היידוק ספליט.

בקיץ , פוליץ' הצטרף לזאדאר מהליגה הקרואטית השנייה.

ב-8 באוגוסט 2011, פוליץ' חתם בלוקומוטיבה זאגרב ובסיום החודש הושאל ממנה ליריבה העירונית, דינמו בה שיחק עד לסיום העונה. בקיץ פוליץ' חתם על חוזה בדינמו.

ב-7 בינואר 2013, פוליץ' הושאל ללוקומוטיבה זאגרב עד לסיום העונה.

בינואר , פוליץ' עזב את קרואטיה וחתם בגנט מליגת העל הבלגית. פוליץ', זכה עם הקבוצה באליפות בלגיה הראשונה בתולדותיה בסיום עונת .

ב-21 באוגוסט 2015, פוליץ' הושאל לדינמו בוקרשט מליגת העל הרומנית עד לסיום העונה.

ב-20 ביולי 2016, פוליץ' חתם בטום טומסק מליגת העל הרוסית.

ב-14 באוגוסט 2018, פוליץ' חתם באל-פייסלי מליגת העל הסעודית.

ב-5 בספטמבר 2019, פוליץ' חזר לקדנציה שנייה בדינמו בוקרשט.

ב-19 ביולי 2021, פוליץ' חתם בבני סכנין.

==תארים==
; גנט
*ליגת העל הבלגית: 

==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:מוסטאר: כדורגלנים
קטגוריה:כדורגלני זאדאר
קטגוריה:כדורגלני לוקומוטיבה זאגרב
קטגוריה:כדורגלני דינמו זאגרב
קטגוריה:כדורגלני גנט
קטגוריה:כדורגלני דינמו בוקרשט
קטגוריה:כדורגלני טום טומסק
קטגוריה:כדורגלני אל-פייסלי
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים קרואטים ברומניה
קטגוריה:ספורטאים זרים ברוסיה
קטגוריה:ספורטאים זרים בערב הסעודית
קטגוריה:ספורטאים קרואטים בישראל
קטגוריה:קרואטים שנולדו ב-1987
2021 בסרביה

אירועים בשנת 2021 בסרביה.

== בעלי תפקידים ==
* נשיא: אלכסנדר ווצ'יץ'
* ראש הממשלה: אנה ברנאביץ'
* נשיא האספה הלאומית: איוויצה דאצ'יץ'

== אירועים ==
מתמשך - מגפת הקורונה בסרביה.

== נפטרים ==
* 19 בפברואר - ג'ורג'ה באלאשביץ', זמר ופזמונאי (נולד ב-1953). <ref></ref>
* 6 במרץ - בוריס קומנניץ', שחקן (נולד ב-1957). <ref></ref>
* 6 באפריל - פרדראג ז'יבקוביץ' טוזובאץ', זמר

== קישורים חיצוניים ==

== הערות שוליים ==

סרביה
קטגוריה:סרביה: היסטוריה